“Jehova Molimo oa baholo-holo+ ba rōna, na ha u Molimo maholimong,+ ’me na ha u laole mebuso eohle ea lichaba,+ ’me na ha ho na matla le bonatla letsohong la hao, hoo ho seng ea ka emang a tiile khahlanong le uena?+ 7 Molimo oa rōna,+ na ha ua ka ua leleka baahi ba naha ee hore ba tlohe ka pel’a sechaba sa hao sa Iseraele+ ’me joale ua e fa+ peō ea Abrahama, ea u ratang,+ ho isa nakong e sa lekanyetsoang? 8 Ba ile ba lula ho eona, ba hahela lebitso+ la hao sehalalelo ho eona, ba re, 9 ‘Haeba re ka tleloa ke tlokotsi,+ sabole, kahlolo e bohale, kapa lefu la seoa+ kapa tlala,+ e-re re eme ka pel’a ntlo+ ena le ka pel’a hao (etsoe lebitso+ la hao le ka tlung ena), e le hore re ka hoeletsa ho uena ho kōpa thuso mahlomoleng a rōna, ’me e se eka u ka utloa le ho pholosa.’+ 10 Joale bona! bara ba Ammone,+ le Moabe+ le sebaka se lithaba sa Seire,+ bao u sa kang ua lumella Baiseraele ho ba futuhela ha ba ne ba tsoa naheng ea Egepeta, empa ba ba furalla ’me ba se ke ba ba felisa,+ 11 e, bona! ba re putsa+ ka ho tla re leleka letlotlong la hao leo u entseng hore re le rue.+ 12 Molimo oa rōna, na u ke ke ua phethahatsa kahlolo holim ’a bona?+ Etsoe ha re na matla ka pel’a bongata bona bo boholo bo re futuhelang;+ ha re tsebe seo re tšoanelang ho se etsa,+ empa mahlo a rōna a talimile ho uena.”+